stanford-oval/wikipedia huggingface dataset:
פביולה, מלכת הבלגים
ביוגרפיה

פביולה נולדה במדריד למשפחת אצולה ספרדית. בשנת 1961 היא נישאה למלך בלגיה, בודואן, אשר מלך בבלגיה משנת 1951. טרם נישואיה הוכשרה פביולה כאחות וכן פרסמה ספר משלים לילדים, שזכה להצלחה גדולה.
לזוג המלכותי לא היו ילדים. המלכה פביולה שוחחה בפתיחות רבה על שישה מקרים של הפלה טבעית אותן היא עברה בניסיונותיה להביא ילדים לעולם.
כמלכת בלגיה זכתה פביולה לאהדה עממית רחבה בזכות אמונתה הקתולית וארגוני הסיוע אותם היא ייסדה למען פגועי המוח וילדים במצוקה. המלכה אף הקימה מוסדות סיוע לנשים במדינות העולם השלישי, פעולה אשר זיכתה אותה בשנת 2001 במדליה מטעם ארגון המזון והחקלאות הבינ"ל.
בשנת 1993 מת המלך בודואן ואת מקומו ירש אחיו המלך אלברט השני. המלכה פביולה מיעטה מאז מות בעלה להופיע באירועים ממלכתיים כדי לא לפגוע במעמדה של גיסתה, פאולה, מלכת הבלגים, המלכה לשעבר ואשתו של המלך לשעבר אלברט השני.
המלכה פביולה נפטרה ב-5 בדצמבר 2014.
בית בלגיה באוניברסיטה העברית בירושלים נקרא על שמה של המלכה פביולה אשר נתנה את חסותה להקמת המבנה ב-1967.
פבל בוז'קובץ

| --- | --- |

 לידה:  10 ביוני 1894 וינוהרדי, צ'כיה 
 פטירה:  22 ביולי 1972 (בגיל 78) פראג, צ'כוסלובקיה 
 מקום קבורה:  Bubeneč Cemetery 
 מוקד פעילות:  האימפריה האוסטרו-הונגרית 
 מקום לימודים:  הקונסרבטוריון של פראג 
 סוגה:  אופרה 
 צאצאים:  Hana Prošková 
 
פבל בוז'קובץ (בצ'כית: Pavel Bořkovec, ‏10 ביוני 1894, פראג – 22 ביולי 1972, פראג) היה מלחין צ'כי ומורה למוזיקה.
בוז'קובץ למד בקונסרבטוריון של פראג אצל יוזף סוק. משנת 1946 עד 1967 לימד באקדמיה לאמנויות הבמה של פראג. בין תלמידיו שם היו פבל בלאטני, ייז'י פאואר, ולדימיר זומר, פטר אבן, יאן קלוסאק, לובוש סלוקה ויאן טרוהלאז'. בוז'קובץ חיבר כשתי אופרות, שני קונצ'רטי לפסנתר, קונצ'רטו גרוסו, בלט וחמש רביעיות מיתרים.
יצירות נבחרות

קונצ'רטו לפסנתר מס' 1, 1931
"סאטיר", אופרה על פי יוהאן וולפגנג פון גתה, 1942
קונצ'רטו גרוסו, 1942
קונצ'רטו לפסנתר מס' 2, 1949-50
"פאלצ'ק", אופרה, 1959
פטל לביד

| פטל לביד |
| --- | --- |

מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: ורדנאים
משפחה:: ורדיים
תת־משפחה:: Rosoideae
סוג:: פטל
מין:: פטל לביד
שם מדעי
 Rubus canescens ‏קנדול, 1813
פטל לביד (שם מדעי: Rubus canescens) הוא מין בסוג פטל, צמח מטפס או שרוע.
הפטל הלביד הוא צמח קוצני, קוציו מגנים עליו מפני רעייה ומסייעים לו בטיפוס. העלים מנוצים, מורכבים מ-3-5  עלעלים עגולים ורכים. הפריחה בקיץ, מאפריל עד ספטמבר. הפרחים ערוכים בתפרחת דמוית אשכול, צבעם לבן והם בעלי חמישה עלי גביע, חמישה עלי כותרת, אבקנים לבנים רבים ושחלה עילית. הפרי מקובץ מגרגרים רבים, בהבשילו הוא אדום (בשונה מפטל קדוש המשחיר בהבשילו) והוא טוב למאכל אדם. בחורף נושרים עליו, וצבעם משתנה לאדום.
משרעת תפוצתו של הפטל הלביד היא באירופה, צפון ים תיכונית, ואירנו-טורנית. בארץ הוא צומח בחורשים וביערות לחים בגליל, בגולן ובחרמון.
הפטל הלביד נדיר מעט והוא מוגן בישראל על פי חוק.
פומלהוט

| --- | --- |

דיסקת האבק וכוכב הלכת פומלהוט b המקיפים את פומלהוט כפי שצולמו על ידי טלסקופ החלל האבל
 נתוני תצפית
 קבוצת כוכבים:  דג דרומי
 שמות נוספים:  α בדג דרומי, גליזה 881
 סוג:  כוכב הסדרה הראשית - לבן
 בהירות נראית:  1.16
 סיווג ספקטרלי:  A3 V
 עלייה ישרה:  22ʰ 57ᵐ 39.1ˢ מילי-שניות קשת בשנה
 נטייה:  ‏20″ ‏37′ ‏29°‏- מילי-שניות קשת בשנה
 מאפיינים פיזיים
 בהירות מוחלטת:  1.73
 מרחק:  0.1 ± 25  שנות אור 0.03±7.66  פארסק
 רדיוס:  1.83 רדיוסי שמש
 מסה:  2.1 מסות שמש
 עוצמת הארה:  פי 17 מהשמש
 טמפרטורה:  8,751 K
 מהירות סיבוב:  93 ק"מ/שנייה
פומלהוט או α בדג דרומי הוא הכוכב הבהיר ביותר בקבוצת הכוכבים דג דרומי והוא גם אחד מהכוכבים הבהירים ביותר בשמי הלילה. הכוכב מייצג את פי הדג וזהו גם מקור שמו - בערבית "פֻם אַל-חוּת" (فم الحوت) - "פי הלוויתן". הכוכב בולט בשמי הדרום בעונת הסתיו, מכיוון שהוא רחוק מכל כוכב בהיר אחר.
פומלהאוט הוא כוכב־התקן למחלקה הספקטרלית A3Va.
את פומלהוט מקיף כוכב הלכת פומלהוט b שהוא כוכב הלכת הראשון מחוץ למערכת השמש שנצפה באופן ישיר באמצעות טלסקופ.
תכונות

פומלהוט הוא כוכב צעיר יחסית, גילו מוערך בכ-200 מיליון שנים והוא צפוי לעזוב את הסדרה הראשית ולהפוך לענק אדום בעוד כמיליארד שנים. זהו כוכב הסדרה הראשית בצבע לבן, דומה בתכונותיו לווגה, אבל מעט קטן יותר ופחות בהיר. מסתו מוערכת במעט יותר משתי מסות שמש, רדיוסו גדול בכ-80% מרדיוס השמש ועוצמת ההארה שלו היא בערך פי 17 משל השמש.
את הכוכב מקיפה דיסקת אבק גדולה שמשתרעת עד למרחק של 158 יחידות אסטרונומיות ממנו. בחלקה הפנימי של הדיסקה יש "חור" ברדיוס של כ-100 יחידות אסטרונומיות, ככל הנראה בעקבות יצירת מערכת של כוכבי לכת מהאבק. עד למרחק של 133 יחידות אסטרונומיות הדיסקה דלילה יחסית, ורוב האבק נמצא בחלקה החיצוני יותר. מרכז הדיסקה נמצא במרחק של 15 יחידות אסטרונומיות מפומלהוט, מה שעשוי להעיד על קיומו של כוכב לכת מסדר הגודל של שבתאי שמקיף את פומלהוט במרחק של 50-70 יחידות אסטרונומיות, אך כוכב לכת כזה טרם נצפה.
תכונות > כוכב לכת

בשנת 2008 התגלה בצילומים של טלסקופ החלל האבל כוכב הלכת פומלהוט b, שמסתו כשלוש מסות צדק ושמקיף את פומלהוט במרחק של כ-115 יחידות אסטרונומיות ובזמן הקפה של 872 שנים. זהו כוכב הלכת הראשון מחוץ למערכת השמש שנצפה ישירות וקיומו לא רק מוסק על ידי תצפיות עקיפות כמו שינויים מחזוריים בתנועת הכוכב או מדידות ספקטרוסקופיות.
בשנת 2015 בתצפיות חוזרות, טלסקופ החלל האבל לא הצליח לזהות שנית את כוכב הלכת פומהולט b. כיום בקרב החוקרים רווחת הדעה שלמעשה לא היה זה כוכב כלל אלא הצטברות מרוכזת באופן נדיר של אבק ששיקף את האור של הכוכב פומהולט ובכך היה נראה בתצפית ככוכב בפני עצמו.
תכונות > כוכב נלווה

במרחק של פחות משנת אור מפומלהוט נמצא הננס הכתום TW בדג דרומי (גליזה 879). כוכב זה נע באותו כיוון ובאותה מהירות כמו פומלהוט ולכן סביר שהם נוצרו יחד מאותו ענן גז וייתכן אף שמדובר למעשה במערכת זוגית.
עורבני שטלר

| עורבני שטלר |
| --- | --- |
עורבני שטלר עורבני שטלר
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: דמויי־דרור
משפחה:: עורביים
סוג:: ציאנוסיטה
מין:: עורבני שטלר
שם מדעי
 Cyanocitta stelleri ‏גמלין, 1788
תחום תפוצה
מפת תפוצה

עורבני שטלר (שם מדעי: Cyanocitta stelleri) הוא מין של ציפור שיר ממשפחת העורביים, החי במערב אמריקה הצפונית וצפון אמריקה המרכזית והוא קרובו לסוג של העורבני הכחול. שמו ניתן לו כמחווה לחוקר גאורג שטלר.
עורבני זה מגיע לאורך 30-34 ס"מ ולמשקל 100-140 גרם. הוא בעל ציצת "כרבולת" שחורה על ראשו. המקור שחור ודק והנוצות כחולות ואפורות עם ראש וחזה שחורים. הצבע הכחול מופיע בעיקר באוכלוסיות דרומיות. אין הרבה הבדלים בין הזכר לנקבה אך הצעירים בהירים יותר מהבוגרים.
לרוב העורבני מצוי ביערות מחטניים שונים או ביערות הרריים, לרוב לאורך רכס הרי הרוקי. הוא מצוי גם במקסיקו וצפון אמריקה המרכזית אך פחות מאשר מבקנדה וארצות הברית.
העורבני הוא אוכל כל אינטליגנטי הניזון ממגוון מזונות מהחי והצומח, ביניהם מאגוזים, זרעים, פירות, נבלות, חרקים שונים ושאר חסרי חוליות וגם מביצים או גוזלים, זוחלים קטנים או מכרסמים קטנים. העורבני הורג את טרפו בחבטה ממקורו החד. לעיתים הוא יאכל בחבורות קטנות כאשר המזון נפוץ מספיק.
העורבני הוא עוף מונוגמי המקנן בחללי עצים או במבנים מלאכותיים. הנקבה מטילה בין 2 ל-6 ביצים, הבוקעות כעבור 16 יום בערך.
תת-מינים

C. s. macrolopha - נפוץ לאורך מרכז ודרום הרי הרוקי
C. s. stelleri - נפוץ לאורך החוף הפסיפי מאלסקה עד לקולומביה הבריטית
C. s. carlottae - נפוץ באיי המלכה שרלוט. תת-המין הגדול ביותר.
הערות שוליים

↑  עורבני שטלר באתר הרשימה האדומה של IUCN
| --- | --- |
בקרת זהויות :  NLI: 987007534031805171
עונת 2018/2019 בליגה הלאומית

עונת 2018/2019 בליגה הלאומית הייתה העונה ה-20 של הליגה הלאומית כליגה השנייה בחשיבותה בכדורגל בישראל. העונה החלה ב-23 באוגוסט 2018, והסתיימה ב-20 במאי 2019.
לקראת עונה זו הצטרפו לליגה הלאומית הפועל אשקלון והפועל עכו, אשר ירדו מליגת העל, והפועל אכסאל וסקציה נס ציונה שעלו מליגה א'.
הליגה כללה 16 קבוצות שתחילה שיחקו ביניהן במשך שני סיבובים בני 15 משחקים כל אחד - 30 מחזורים בסה"כ. לאחר המחזור ה-30 הליגה חולקה ל-2 בתים: פלייאוף עליון (8 קבוצות) ופלייאוף תחתון (8 קבוצות). על ניצחון במשחק מוענקות שלוש נקודות, ונקודה בודדת על תיקו.
כבר בתום המחזור ה-35 בפלייאוף התחתון ירדה הפועל אכסאל חזרה לליגה א' לאחר עונה אחת בלבד בלאומית. הפועל מרמורק הצטרפה אליה וירדה גם היא במחזור ה-36 (אחד לפני אחרון), אחרי 2 עונות בליגה הלאומית.
בתום המחזור האחרון הבטיחו את עלייתם לליגה הבכירה הפועל כפר סבא שסיימה במקום הראשון וחזרה לליגת העל אחרי היעדרות של שנתיים, וסקציה נס ציונה שעלתה לליגה הבכירה בפעם השנייה בתולדותיה אחרי 51 שנה שהייתה שם בפעם האחרונה.
הפועל עכו שסיימה במקום ה-14 התמודדה במשחקי המבחן מול מכבי הרצליה שהגיעה להתמודד על הכרטיס לליגה הלאומית מפלייאוף העלייה של מקומות 2-5 בליגות המחוזיות של ליגה א'. הפועל עכו ניצחה 7:4 בסיכום שני המשחקים ונשארה בליגה הלאומית עונה נוספת.
קבוצות

להלן הקבוצות שהשתתפו בליגה הלאומית בעונת 2018/2019:
| קבוצה | עיר | אצטדיון | מספר מושבים |
| --- | --- | --- | --- |
| בית"ר תל אביב רמלה | תל אביב ורמלה | רמלה | 2,000 |
| הפועל אכסאל | אכסאל | עילוט | 4,932 |
| הפועל אשקלון | אשקלון | סלה | 5,250 |
| הפועל בני לוד | לוד | לוד | 3,000 |
| הפועל כפר סבא | כפר סבא | לויטה | 5,800 |
| הפועל מרמורק | רחובות | רמלה | 2,000 |
| הפועל נצרת עילית | נצרת עילית | גרין | 4,000 |
| הפועל עכו | עכו | טוטו עכו | 5,000 |
| הפועל עפולה | עפולה | עפולה | 3,000 |
| הפועל פתח תקווה | פתח תקווה | המושבה | 11,500 |
| הפועל קטמון ירושלים | ירושלים | טדי | 31,733 |
| הפועל ראשון לציון | ראשון לציון | הברפלד | 6,000 |
| הפועל רמת-גן גבעתיים | רמת גן וגבעתיים | רמת גן | 13,370 |
| הפועל ניר רמת השרון | רמת השרון | גרונדמן | 4,300 |
| מכבי אחי נצרת | נצרת | עילוט | 4,932 |
| סקציה נס ציונה | נס ציונה | נס ציונה | 3,500 |
1 2  האצטדיון הביתי לא אושר
טבלת הליגה > העונה הסדירה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | הפועל נצרת עילית | 30 | 14 | 12 | 4 | 42 | 25 | 17+ | 54 | פלייאוף עליון |
| 2 | הפועל קטמון ירושלים | 30 | 13 | 9 | 8 | 40 | 33 | 7+ | 48 | פלייאוף עליון |
| 3 | סקציה נס ציונה | 30 | 14 | 5 | 11 | 48 | 35 | 13+ | 47 | פלייאוף עליון |
| 4 | הפועל עפולה | 30 | 12 | 11 | 7 | 38 | 28 | 10+ | 47 | פלייאוף עליון |
| 5 | הפועל כפר סבא | 30 | 12 | 8 | 10 | 41 | 35 | 6+ | 44 | פלייאוף עליון |
| 6 | הפועל אשקלון | 30 | 11 | 11 | 8 | 34 | 35 | 1− | 44 | פלייאוף עליון |
| 7 | בית"ר תל אביב רמלה | 30 | 12 | 7 | 11 | 40 | 37 | 3+ | 43 | פלייאוף עליון |
| 8 | הפועל רמת גן | 30 | 9 | 12 | 9 | 35 | 35 | 0 | 39 | פלייאוף עליון |
| 9 | מכבי אחי נצרת | 30 | 10 | 9 | 11 | 33 | 38 | 5− | 39 | פלייאוף תחתון |
| 10 | הפועל עכו | 30 | 7 | 14 | 9 | 27 | 31 | 4− | 35 | פלייאוף תחתון |
| 11 | הפועל פתח תקווה | 30 | 12 | 10 | 8 | 39 | 30 | 9+ | 34 | פלייאוף תחתון |
| 12 | הפועל ראשון לציון | 30 | 8 | 10 | 12 | 34 | 43 | 9− | 34 | פלייאוף תחתון |
| 13 | הפועל מרמורק | 30 | 9 | 6 | 15 | 29 | 47 | 18− | 33 | פלייאוף תחתון |
| 14 | הפועל בני לוד | 30 | 8 | 8 | 14 | 31 | 40 | 9− | 32 | פלייאוף תחתון |
| 15 | הפועל רמת השרון | 30 | 7 | 10 | 13 | 32 | 38 | 6− | 31 | פלייאוף תחתון |
| 16 | הפועל אכסאל | 30 | 7 | 8 | 15 | 31 | 44 | 13− | 29 | פלייאוף תחתון |
↑  להפועל פתח תקווה נוכו 11 נקודות בשל עבירות פיננסיות ואי תשלום שכר שחקנים.
טבלת הליגה > הפלייאוף העליון

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | הפועל כפר סבא | 37 | 18 | 9 | 10 | 53 | 38 | 15+ | 63 | העפילו לליגת העל |
| 2 | סקציה נס ציונה | 37 | 18 | 8 | 11 | 57 | 38 | 19+ | 62 | העפילו לליגת העל |
| 3 | הפועל נצרת עילית | 37 | 15 | 16 | 6 | 48 | 32 | 16+ | 61 |  |
| 4 | הפועל קטמון ירושלים | 37 | 15 | 11 | 11 | 44 | 42 | 2+ | 56 |  |
| 5 | הפועל עפולה | 37 | 14 | 13 | 10 | 43 | 36 | 7+ | 55 |  |
| 6 | הפועל אשקלון | 37 | 14 | 12 | 11 | 46 | 47 | 1− | 54 |  |
| 7 | בית"ר תל אביב רמלה | 37 | 14 | 8 | 15 | 47 | 44 | 3+ | 49 |  |
| 8 | הפועל רמת גן | 37 | 9 | 14 | 14 | 39 | 45 | 6− | 41 |  |
טבלת הליגה > הפלייאוף התחתון

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 9 | הפועל בני לוד | 37 | 12 | 11 | 14 | 45 | 48 | 3− | 47 |  |
| 10 | הפועל פתח תקווה | 37 | 15 | 13 | 9 | 50 | 36 | 14+ | 46 |  |
| 11 | מכבי אחי נצרת | 37 | 12 | 10 | 15 | 43 | 49 | 6− | 46 |  |
| 12 | הפועל ראשון לציון | 37 | 11 | 13 | 13 | 40 | 49 | 9− | 46 |  |
| 13 | הפועל רמת השרון | 37 | 11 | 12 | 14 | 41 | 42 | 1− | 45 |  |
| 14 | הפועל עכו | 37 | 10 | 15 | 12 | 37 | 38 | 1− | 45 | משחקי המבחן (נשארה בליגה) |
| 15 | הפועל מרמורק | 37 | 10 | 7 | 20 | 35 | 58 | 23− | 37 | ירדו ליגה |
| 16 | הפועל אכסאל | 37 | 7 | 10 | 20 | 35 | 61 | 26− | 31 | ירדו ליגה |
↑  להפועל פתח תקווה נוכו 11 נקודות בשל עבירות פיננסיות ואי תשלום שכר שחקנים.
טבלת הליגה > משחקי המבחן ללאומית

בסיום העונה התקיימו משחקי מבחן לליגה הלאומית בין הפועל עכו שסיימה במקום ה-14 בליגה הלאומית, לבין מכבי הרצליה שסיימה במקום השלישי בליגה א' צפון והגיעה למשחק דרך פלייאוף העלייה (מקום 2-5 בשתי הליגות המחוזיות). השיטה הייתה מפגש נוק-אאוט כפול בית-חוץ.
| 0 | 1 | 2 | 3 | 4 |
| --- | --- | --- | --- | --- |
| 26 במאי 2019 | הפועל עכו | 4 - 3 | מכבי הרצליה | אצטדיון טוטו עכו, עכו שיפוט: זיו אדלר |
| 26 במאי 2019 | יובל טיטלמן  20'   אליאור סיידר  43',  60',  72' | (סיקור) | יוסי שבחון  3'   אסף לוי  41', (פ)  84' | אצטדיון טוטו עכו, עכו שיפוט: זיו אדלר |
| 0 | 1 | 2 | 3 | 4 |
| --- | --- | --- | --- | --- |
| 29 במאי 2019 | מכבי הרצליה | 1 - 3 | הפועל עכו | אצטדיון עירוני הרצליה, הרצליה שיפוט: איתן שמואלביץ' |
| 29 במאי 2019 | אמיר לביא  30' | (סיקור) | נאור עבודי  45+2',  74',  90+4' | אצטדיון עירוני הרצליה, הרצליה שיפוט: איתן שמואלביץ' |
הפועל עכו ניצחה 7:4 בסיכום שני המשחקים ונשארה בליגה הלאומית עונה נוספת.
מלך השערים

| # | שחקן | קבוצה | שערים |
| --- | --- | --- | --- |
| 1 | גיל יצחק | הפועל ראשון לציון | 20 |
| 2 | מרדכי מלכה | הפועל ניר רמת השרון | 16 |
| 3 | אליאור סיידר | הפועל עכו | 14 |
| 4 | אלון בוזורגי | מכבי אחי נצרת | 13 |
| 4 | אליאור משלי | הפועל אשקלון | 13 |
| 4 | אמאדו סוקונה | הפועל פתח תקווה | 13 |
| 4 | עומר פדידה | הפועל כפר סבא | 13 |
| 8 | גיא דיין | הפועל נצרת עילית | 12 |
| 8 | יובל אבידור | הפועל נצרת עילית | 12 |
| 8 | קוקו בנג'מין תומאס | הפועל כפר סבא | 12 |
| 8 | רז שטיין | סקציה נס ציונה | 12 |
סמוש

| --- | --- |


 סוג:  הרכב קומי 
 תקופת הפעילות:  2002–הווה (כ־22 שנים) 
 מייסדים:  איאן הקוקס, אנתוני פאדייה 
 בעלות:  אנתוני פאדייה, איאן הקוקס 
 smosh.com
 
סמוש (באנגלית: Smosh) הוא ערוץ ביוטיוב המעלה סרטונים ומערכונים באופן קבוע. הערוץ מורכב מצמד הקומיקאים איאן הקוקס (Ian Hecox,‏ נולד ב-30 בנובמבר 1987) ואנתוני פאדייה (Anthony Padilla,‏ נולד ב-16 בספטמבר 1987) שעזב את הערוץ ביוני 2017 וחזר ביוני 2023. בתחילת דרכו של הצמד פאדייה החל להעלות סרטוני פלאש לאתר "Newgrounds", תחת השם סמוש, לאחר מכן הצטרף אליו חברו איאן. זמן קצר לאחר מכן, מעט לאחר סתיו 2005, החלו שניהם להעלות סרטונים ליוטיוב. תוך זמן קצר ערוצם הפך לאחד מערוצי היוטיוב המפורסמים ביותר.
ב-6 בנובמבר 2018 סמוש וכל ערוציו השונים הפסיקו להעלות סרטונים לאחר שחברת האם שלהם, Defy Media, נסגרה בפתאומיות. ב-12 בנובמבר 2018 הוציא הצוות של סמוש סרטון ובו הודיעו כי עבודתם תימשך בצורה עצמאית.
ב-22 בפברואר 2019 סמוש הוציאו סרטון בו הם מודיעים שהם מצאו חברה חדשה שקנתה אותם, חברת Mythical Entertainment שמנהלים אותה צמד היוטיוברים ראט ולינק (Rhett and Link).
ב-20 ביוני 2023 איאן הקוקס הכריז ביחד עם אנתוני פאדייה (שחזר לערוץ לאחר שש שנים של היעדרות) כי הם רכשו את הערוץ בחזרה מ-Mythical Entertainment ושמעתה פעילות הערוץ תהיה ״חופשייה ועצמאית״ וכמו כן שיחזירו את התוכן הישן.
במספר תקופות הערוץ היווה את מספר הרשומים (Subscribers) הגבוה ביוטיוב, ונכון ליולי 2023 יש להם כ-26 מיליון רשומים ומעל ל-10 מיליארד צפיות בערוץ הראשי שלהם.
היסטוריה > תחילת הדרך וסרטון לשיר הפתיחה של פוקימון 2002–2006

תחילת דרכם של הצמד הייתה כאשר אנתוני ואיאן נפגשו בכיתה ו', ובמהרה גילו את אהבתם לקומדיה. ב-2002, החליט אנתוני לבנות אתר, smosh.com, והם יצרו כמה סרטוני פלאש. פאדייה סיפר שמקור השם סמוש בא מתקרית, כשהסביר לחברו "A mosh pit" ובטעות יצא לו "Smosh pit". הסרטונים הראשונים שעשו, היו ליפ סינק לשירי הפתיחה של סדרות טלוויזיה האהובות עליהם (צבי הנינג'ה, פוקימון ופאוור ריינג'רס).
בהתחלה, לא הייתה להם כוונה להעלות את הסרטונים לאינטרנט, אך לאחר ששלחו אותם לכמה חברים, החליטו להעלות אותם לאתר יוטיוב. הסרטון הראשון שלהם, ליפ סינק לשיר הפתיחה של הסדרה פוקימון, זכה להצלחה רבה. בספירה כוללת, הסרטון זכה לכ-24.7 מיליון צפיות, והפך לסרטון היוטיוב הפופולרי ביותר באותו הזמן. הסרטון החזיק בשיא הזה במשך שישה חודשים, עד שהוסר על ידי יוטיוב. במרץ 2007 משתמש ביוטיוב בשם Ahmed Yahya העלה מחדש את הסרטון, שזכה לכ־15.9 מיליון צפיות, נכון לאפריל 2018. בזכות ההצלחה של סמוש, וההסכם שלהם עם יוטיוב, יצרו השניים סרטון 'פוקימון' חדש, עם שינוי מילים קריטי, כדי שחברת הפוקימון לא יוכלו להסיר את הסרטון.
היסטוריה > הצלחה ביוטיוב 2006–הווה

עם השנים, סמוש החלו לגוון. הם החלו להכין סרטוני מערכונים ביוטיוב, כמו ה-Food Battle וה-That Damn Neighbor המסורתיים. סמוש המשיכו לצבור פופולריות בקרב הגולשים והפכו לערוץ עם הכי הרבה רשומים באותה התקופה. בשנת 2009, סמוש החליטו לעצב מחדש את האתר שלהם, והוסיפו אזור משחקים ותכנים נוספים שלא נכללו בסרטונים עצמם שעלו ליוטיוב. בנוסף, ב-2010 התווספו שלושה ערוצים שמבוססים על סמוש: Ian Is Bored שהחל כקטעים קומיים של הקוקס, שם הוא מעלה כל מיני קטעים מהחיים שלו, שלא כוללים את סמוש, אך לאחר מכן הפך בעיקר לפתיחת דואר שנשלח על ידי המעריצים שנקרא Mail Time With Smosh; ‏ Ask Charlie (זו הייתה סדרה אינטראקטיבית שבה אנשים שואלים את צ'ארלי, מהסרטון שלהם מינואר 2010 Charlie The Drunk Guinea Pig, שאלות רנדומליות) שרץ ממאי 2010 עד לדצמבר 2011, וגם Lunchtime With Smosh, תוכנית קומית שבה הצמד הולכים לאכול במקומות אקראיים, ועונים על שאלות ששלחו להם המעריצים לחשבון הטוויטר שלהם. כמה מ"הסדרות" של סמוש הן "כל ____ אי פעם" (Every blank Ever) ו"אם ____ היה אמיתי" (If blank Was Real). בנוסף, בתחילת 2010, סמוש יצרו את אפליקציית "iShut Up App" לטלפונים ניידים עם אנדרואיד כחלק מההסכם שלהם עם גוגל, ולבסוף הגיע גם ל-App Store של אפל. ב-2011 סמוש נרכש על ידי החברה Alloy Digital. בינואר 2013 עקפו סמוש את היוטיובר ריי ויליאם ג'ונסון בכמות הרשומים ביוטיוב.
בספטמבר 2014 הכריזו הצמד על סרט הקולנוע "סמוש: הסרט" (Smosh: The Movie). הטריילר יצא ביוני 2015 והסרט עצמו יצא ב-24 ביולי 2015.
ביוני 2017 אנתוני פאדייה הכריז על עזיבתו מהערוץ עקב מסחור המותג "סמוש" ומגבלות חופש הביטוי הכרוכות בכך.
ב-6 בנובמבר 2018 הכריזו איאן הקוקס ושאר צוות סמוש כי חברת האם של סמוש, Defy Media, חדלה לפעול, ובכך סמוש נשאר לפי מילותיו של הקוקס ״מחוסר בית״.
מספר שעות אחרי ש-Defy Media נסגרה, פאדייה העלה סרטון שבו הסביר שעזב את סמוש בגלל יחס גרוע ונצלני מצד Defy.
כשלושה חודשים לאחר מכן, ב-22 בפברואר 2019, פורסם בערוץ כי סמוש נרכש על ידי צמד היוטיוברים ראט ולינק (Rhett and Link) וכעת הוא חלק מחברת Mythical Entertainment.
ב-20 ביוני 2023 איאן הקוקס הכריז ביחד עם אנתוני פאדייה (שחזר לערוץ לאחר שש שנים של היעדרות) כי הם רכשו את הערוץ בחזרה מ-Mythical Entertainment ושמעתה פעילות הערוץ תהיה "חופשית ועצמאית" וכמו כן שיחזירו את התוכן הישן.
שחקנים

לאחר ההצלחה של סמוש, הצמד החליטו לעשות אודישנים ב-2015 וכיום ישנם מספר שחקנים המופיעים בסרטוני ומערכוני הערוץ באופן קבוע.
שחקנים קבועים בסמוש:
איאן היקוקס (2002 - כעת)
אנתוני פאדייה (2002 - 2017, 2023 - כעת)
כמו כן בחלק מהסרטונים משתתפת גם שרון היקוקס-אמו של איאן
שחקנים קבועים בערוצי הבת (סמוש גיימס וסמוש פיט):
קורטני מילר (2015 - כעת)
אוליביה סוואי (2015 - כעת)
שיין טופ (2015 - כעת)
נואה גרוסמן (2015 - כעת)
קית' ליק ג'וניור (2015 - כעת)
דמיאן האס (2017 - כעת)
קימי חימנז (2018 - כעת)
ג'קי אווה (2019 - כעת)
אמנדה ליהאן קאנטו (2022 - כעת)
צ׳אנס מק׳קרארי (2022 - כעת)
אנג׳לה גיארטאנה (2022 - כעת)
אראשה ללאני (2022 - כעת)
טרבור אברטס (2024 - כעת)
ספנסר אגניו (2024 - כעת)
טומי בו (2024 - כעת)
ערוצים ביוטיוב

(Smosh) הערוץ הראשי של סמוש
(Smosh Pit) הערוץ השני של סמוש
(ElSmosh) סמוש בספרדית
(Smosh France) סמוש בצרפתית
(Shut Up! Cartoons) שתוק! אנימציות
(Smosh Games) סמוש משחקים
הערות שוליים

↑  בתחילת דרכם, אנתוני ואיאן בכלל לא רצו ליצור ערוץ יוטיוב.
1 2   Why I Left Smosh, בביצוע אנתוני פדייה, סרטון  באתר יוטיוב (אורך: 5:01)
↑   Smosh is Homeless, סרטון  באתר יוטיוב
↑  אנתוני פאדייה, My thoughts about SMOSH/Defy Media shutting down, יוטיוב
| --- | --- |
בקרת זהויות :  ISNI: 0000 0004 7017 0056  MusicBrainz: c095cc4e-a3e3-401c-832a-d9384fc73cc8 
סמוש, בכנס וידקון, 2012
סמוש, בכנס וידקון, 2014
עורבני פלורידה

| עורבני פלורידה |
| --- | --- |

מצב שימור
 מצב שימור: פגיע פגיע (VU) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: דמויי־דרור
משפחה:: עורביים
סוג:: Aphelocoma
מין:: עורבני פלורידה
שם מדעי
 Aphelocoma coerulescens ‏בוסק, 1795
תחום תפוצה


עורבני פלורידה (שם מדעי: Aphelocoma coerulescens) הוא מין של ציפור שיר ממשפחת העורביים החי רק בפלורידה שבארצות הברית. זוהי הציפור האנדמית היחידה למדינה זו.
מאפיינים

אורכו של העורבני 23–28 ס"מ, מוטת כנפיו 33–36 ס"מ ומשקלו 66–92 גרם. צבעו אפור וכחול: הסנטר, הגב והבטן אפורים, הראש (למעט הסנטר), הצוואר, קצות הכנפים והזנב כחולים. העיניים והמקור שחורים והרגליים הארוכות אפורות כהות.
העורבני מצוי רק בחורש הפתוח של מרכז פלורידה שם ישנם איומים רבים: יובש, שריפות יער וכן מאוים מפגיעה של האדם באזור. העורבני מעופף בקבוצות משפחתיות בין צמחי האזור ומחפש בלוטים, אגוזים, פירות, חרקים וחולייתנים קטנים.
העורבנים מקננים בין ענפים קוצניים והנקבות מטילות 2–3 ביצים הבוקעות בתוך 17 ימים ומגיעות לבגרות תוך 18 יום. ואולם עורבנים אלה גם כשהם מתבגרים נשארים עם הוריהם בקן ועוזרים לגדל את הצאצאים הבאים וכן לפקח על טורפים (כמו מיני עקב ונץ). התנהגות זו נובעת בעיקר מכך שלהורים קשה לצוד לבד בסביבה החורשית הדלה בחרקים ובטרף.
הערות שוליים

↑  עורבני פלורידה באתר הרשימה האדומה של IUCN
| --- | --- |
בקרת זהויות :  NLI: 987007565869205171
סנטיסימה טרינידד (1751)

| --- | --- |

גליאון ספרדי יורה מתותחיו
 תיאור כללי
 סוג אונייה:  גליאון
 צי:  הצי הספרדי
 דגל הצי:  
 ציוני דרך עיקריים
 מספנה:  מספנות באגאטאו, סורסוגון, הפיליפינים
 תחילת הבנייה:  1750
 הושקה:  30 באפריל 1751
 תקופת הפעילות:  1751–1765 (כ־14 שנים)
 אחריתה:  נשבתה על ידי ספינות הצי הבריטי - 30 באוקטובר 1762 נמכרה ופורקה - 1765
 מידות
 תפוסה:  2,000 טונות
 אורך:  "167-6 רגל (51 מ')
 רוחב:  "50-6 רגל (15.4 מ')
 שוקע:  "30-6 רגל (9.3 מ')
 נתונים טכניים
 גודל הצוות:  400-800
 מספר תרנים:  3
 הנעה:  מפרשים
 אמצעי לחימה
 חימוש:  60 תותחים
ה"סנטיסימה טרינידד" (בספרדית: Santísima Trinidad; שם רשמי: Santísima Trinidad y Nuestra Señora del Buen Fin; מילולית: "השילוש הקדוש וגבירתנו של הסוף הטוב") הייתה ספינת סוחר ספרדית מסוג גליאון שנועדה להפליג בין הפיליפינים לספרד החדשה (כיום מקסיקו) באמצע המאה ה-18. אין לבלבל בין ספינה זו לאוניית הדגל של הצי הספרדי, ה"נואסטרה סניורה דה לה סנטיסימה טרינידד" (Nuestra Señora de la Santísima Trinidad), ספינת המלחמה הגדולה ביותר בעולם לזמנה, אשר טבעה ב-1805 במהלך קרב טרפלגר.
בנייה

הספינה נבנתה במספנות האי בגאטאו, מול חופי חצי האי סורסוגון, שבפיליפינים ב-1751. אורכה (כ-51 מטרים) ורוחבה (כ-15.5 מטרים) הפכו אותה לאחת מספינות הגליאון הגדולות ביותר שנבנו בפיליפינים. היא תוכננה לשאת חימוש של 60 תותחים, להיות בעלת תפוסה של 2,000 טונות ויכולת נשיאת של 5,068 ארגזי מטען. ההוראה לבנייתה הגיעו ישירות מהמושל הכללי של הפיליפינים, דון פרנסיסקו חוסה דה אובאנדו (Francisco José de Ovando) המרקיז הראשון של ברינדיזי, ועלות בנייתה הגיעה לסכום של 229,852 פסו. בשל נפחה הגדול וטעויות מבניות שנעשו במהלך בנייתה שפגמו ביכולת השייט שלה, בוצעו ב-1757 תיקונים והתאמות נוספות על מנת להפחית את ההדחק של הספינה, במסגרתם גם הוסרו חלק מעמדות התותחים.